《中夜思二首 其二》
明代·郑铭

我愁不可拨，撩乱西山岑。援琴出高调，指冷难成音。

为谋日已拙，岁月日已侵。感此坐无言，涕泪飞秋襟。

作者简介：广平府邯郸人。天顺八年进士。授监察御史。成化二年，巡山海关，继巡陕西茶马，皆有清政。寻按苏松，击贪暴，奖善良，升山东按察司副使。以性不阿比，为宦官所谮，左迁山西参议。后得直，擢本省右布政使。以老乞归卒。